Un an de la tragedia din Crevedia. 10.000 de amenzi date și multe nereguli. „Oamenii fumează lângă cisternele cu gaz”
După un an de la tragedia de la Crevedia statul român, firește, nu a învățat nimic. De la momentul exploziei și până acum, pompierii au dat aproape 10.000 de amenzi patronilor de la stațiile GPL din toată țara, conform unor date centralizate de Hotnews. Neregulile găsite la controale sunt halucinante: oameni care fumează lângă cisternele cu gaz sau alții care își încarcă butelii de aragaz cu GPL.